七夕

七夕，亦叫乞巧节、七巧节或七姐诞，是华人地区搭东亚弗少国家个传统节日，来农历七月初七庆祝。

七夕节个形成搭民间流传个牛郎织女个故事有关，可以溯源到春秋战国时期。《诗经·小雅·大东》:跤彼织女，终日七襄。虽则七襄，不成服章；睨彼牵牛，不认服箱。罗颀《物源》：楚怀王初置七夕。箇辰光个七夕是为著祭祀牵牛星、织女星。汉朝以后，开始搭牛郎织女个故事联系出来，并且正式成为属于妇女个节日。东汉应劭《风俗通》：织女七夕当渡河，使鹊为侨。《西京杂记》：汉彩女常以七月七日穿七孔针于开襟楼，俱以习之。

来中国，七夕节畀商家视作商业促销个好机会，而传统习俗慢慢较失落。

 节庆习俗 
老法头里女人个针黹技术是生产力个一部份，每逢七姐诞，会向七姐献祭，祈求自家能够心灵手巧，名为“乞巧”。其间结会彩楼，预备黄铜制成七孔针，用五色细线对月迎风穿针，穿进著称为得巧。《荆楚岁时记》：七月七日，为牵牛织女聚会之夜。是夕，人家妇女结采缕，穿七孔针，或陈几筵酒脯瓜果于庭中以乞巧。有喜子网于瓜上。则以为符应。（喜子是一种小蜘蛛）《东京梦华录》：妇女望月穿针，或以小蜘蛛安合子内，次日看之，若网圆正，谓之得巧。慢慢较七夕成为“囡儿节”。而古人正月搭八月、九月侪好乞巧，宋朝以后再有七夕乞巧。宋元时期，七夕乞巧节变得蛮隆重，有专门卖乞巧饰品个市场，称作乞巧市。

乞巧习俗后来演变成许愿，弗限于女性乞求巧手搭姻缘。农历七月七号也是魁星爷圣诞，求功名个读书人会祭拜魁星。

 华人地区 
主要是女性祭拜七姐，制作各种食品搭传统女红如刺绣等，也会制作其他传统手工艺品如中国结、剪纸等，作为祭拜七姐个祭品。

 日本 
日本来明治维新之后就拿农历七月初七改成公历七月七号庆祝。阴历个七月初七畀称为“旧七夕”。

 朝鲜半岛 
朝鲜半岛个风俗是老小用牛郎织女为素材写诗，另外也向北斗七星祈求长寿搭幸福。

 参考文献 

 外部链接 
牛郎织女传说演变

Category:节日